Lockheed C-130 Hercules

Lockheed C-130 Hercules ir ASV četrmotoru turbopropelleru militārā transporta lidmašīna, ko projektējusi un būvējusi kompānija Lockheed (tagad Lockheed Martin). C-130, kas spēj izmantot nesagatavotus skrejceļus pacelšanās un nosēšanās vajadzībām, projektēta kā karaspēka, medicīniskās evakuācijas un kravu pārvadājumu lidmašīna. Šis daudzpusīgais lidaparāts izmantots arī citiem darbiem, tostarp kā ugunsatbalsta lidmašīnu (AC-130), desanta vajadzībām, meklēšanas un glābšanas darbiem, zinātniskās pētniecības atbalstam, laika apstākļu izlūkošanai, degvielas uzpildei gaisā, jūras patrulēšanai un gaisa ugunsdzēsībai. Tas ir galvenais taktiskais gaisa transporta lidaparāts daudziem militārajiem spēkiem visā pasaulē. Vairāk nekā 40 Hercules modifikācijas, tostarp civilās versijas, kuras tirgo kā Lockheed L-100, izmanto vairāk nekā 60 valstīs.

C-130 ASV Gaisa spēki sāka izmantot 1956. gadā, kam sekoja Austrālija un daudzas citas valstis. Hercules piedalījies daudzās militārās, civilās un humānās palīdzības operācijās. 2007. gadā transporta lidmašīna kļuva par piekto lidmašīnu,Pēc English Electric Canberra, B-52 Stratofortress, Tu-95 un KC-135 Stratotanker. kas atzīmēja 50 gadu nepārtrauktu dienestu savā sākotnējā dienesta vietā, kas C-130 gadījumā ir ASV Gaisa spēki. C-130 ir visilgāk nepārtraukti ražotā militārā lidmašīna, kuras ražošanas laiks 2024. gadā sasniedza 70 gadus.

 Atsauces 

 Ārējās saites 

Kategorija:Militārās transporta lidmašīnas